**สนามกีฬาเอฟเวอร์ตัน** (อังกฤษ: Everton Stadium) เป็นสนามฟุตบอลที่กำลังก่อสร้างซึ่งจะกลายเป็นสนามเหย้าแห่งใหม่ของเอฟเวอร์ตันตั้งอยู่ที่ท่าเรือแบรมลีย์-มัวร์ ในย่านว็อกซ์ฮอลล์เมืองลิเวอร์พูล โดยมีกำหนดจะเปิดใช้งานในช่วงต้นฤดูกาล 2024-25 แทนที่กูดิสันพาร์ก

แบรมลีย์-มัวร์ เคยเป็นท่าเรือการค้าตั้งอยู่ติดกับโรงบำบัดน้ำเสีย และสนามกีฬาแห่งใหม่นี้จะกลายเป็นหัวใจสำคัญของการพัฒนาแบบผสมผสานในพื้นที่ที่มีร้านค้า ที่อยู่อาศัย และสถานที่อื่น ๆ

การวางแผน
---------

เอฟเวอร์ตันลงเล่นนัดแรกที่กูดิสันพาร์กในปี ค.ศ. 1892 และได้รับการปรับปรุงอย่างค่อยเป็นค่อยไปนับตั้งแต่มีการก่อสร้างสนาม การปรับปรุงครั้งใหญ่ครั้งล่าสุดคือการเปิดอัฒจรรย์ใหม่ในเดือนสิงหาคม ค.ศ. 1994 ซึ่งทำให้มีความจุมากกว่า 40,000 ที่นั่ง แต่ในที่สุดก็ถูกจำกัดด้วยวิธีการก่อสร้างและที่ตั้ง ในปี ค.ศ. 2007 คีธ ไวเนส ซีอีโอของสโมสรในขณะนั้นเปิดเผยว่าสโมสรใช้เงิน 500,000 ปอนด์ในการซ่อมแซมงานเหล็กของสนามให้ได้มาตรฐาน และภายใน 10 ปีมีความเป็นไปได้อย่างมากที่อาจไม่ผ่านการตรวจสอบความปลอดภัย รายงาน เทย์เลอร์รีพอร์ต ในปี ค.ศ. 1990 กำหนดให้สนามทั้งหมดในฟุตบอลลีกอังกฤษต้องเป็นแบบที่นั่งทั้งหมด ซึ่งลดความจุของสนามกูดิสันพาร์กลงอย่างมาก จากความจุสูงสุดที่ 78,000 ที่นั่งเหลือเพียง 40,000 ที่นั่ง และจากนั้นเหลือเพียง 39,414 ที่นั่งในปัจจุบัน ซึ่งตามหลังแอนฟีลด์ที่อยู่ใกล้ ๆ ซึ่งมีแผนจะขยายสนามเป็น 62,000 ที่นั่ง แต่ก็ยังมีความจุที่ต่ำกว่าสนามโอลด์แทรฟฟอร์ดและสนามอื่น ๆ อยู่อีกมาก

ความเป็นไปได้ของการย้ายไปยังสนามฟุตบอลแห่งใหม่นั้นถูกกล่าวถึงครั้งแรกในราวปี ค.ศ. 1996 เมื่อประธานสโมสรในขณะนั้นคือปีเตอร์ จอห์นสัน ประกาศแผนการที่จะย้ายเอฟเวอร์ตันจากกูดิสันพาร์กไปยังสนามฟุตบอลแห่งใหม่ขนาด 60,000 ที่นั่ง โดยในปี ค.ศ. 2001 ท่าเรือคิงส์ได้รับการระบุว่าเป็นสถานที่สำหรับสร้างสนามฟุตบอลแห่งใหม่ขนาด 55,000 ที่นั่ง ซึ่งกำหนดให้แล้วเสร็จในปี ค.ศ. 2005 แต่แผนเหล่านี้ก็ถูกยกเลิกไปเนื่องจากปัญหาด้านเงินทุน

เอฟเวอร์ตันเข้าเจรจากับสภาเขตโนว์สลีย์ และเทสโก้ในเดือนมิถุนายน ค.ศ. 2006 เกี่ยวกับความเป็นไปได้ในการสร้างสนามฟุตบอลแห่งใหม่ขนาด 55,000 ที่นั่ง ซึ่งสามารถขยายได้ถึง 60,000 ที่นั่งในเคิร์กบี แผนดังกล่าวกลายเป็นที่รู้จักในชื่อโครงการเคิร์กบี

อ้างอิง
-------

1. ↑  "Everton unveils final design for new Bramley-Moore Dock stadium". 23 December 2019. สืบค้นเมื่อ 15 May 2023.
2. ↑  "About | Everton Stadium".
3. ↑  "Can stadiums still serve the public good in this new footballing age?". *The Independent* (ภาษาอังกฤษ). 2019-07-26. สืบค้นเมื่อ 2021-03-01.
4. ↑  "Wyness: Why our out of date Goodison will only get worse". *Liverpool Echo*. Reach plc. 17 July 2007. สืบค้นเมื่อ 23 June 2021.
5. ↑  "Know Your History: Goodison's Record Attendance".
6. ↑  Inglis, Simon. *The Football Grounds Of Great Britain*. HarperCollins.
7. ↑  "Everton in talks on stadium move". BBC. 15 June 2006. สืบค้นเมื่อ 21 August 2006.

| * ด
* ค
* ก
สโมสรฟุตบอลเอฟเวอร์ตัน |
| --- |
| สโมสร | 
* ประวัติ
* ผู้เล่น
* ผู้จัดการทีม
* ทีมงาน
* บันทึกและสถิติ
* ผู้เล่นต่างชาติ
* ฤดูกาล
* ยุโรป
* ทีมสำรองและทีมเยาวชน

 |
| สนามเหย้า | 
* แอนฟีลด์ (1884–1892)
* กูดิสันพาร์ก (1892–ปัจจุบัน)
* สนามกีฬาเอฟเวอร์ตัน (อนาคต)

 |
| สนามซ้อม | 
* เบลฟีลด์ (1946–2007)
* ฟินช์ฟาร์ม (2007–ปัจจุบัน)

 |
| เบ็ดเตล็ด | 
* David France Collection
* ผู้สนับสนุน
* โบสต์เซนต์ลู้ก
* เอฟเวอร์ตันทีวี
* Everton Former Players' Foundation
* หอคอยพรินซ์รูเปิร์ตส์
* *Founding Fathers of Merseyside Football*
* "จอห์นนี ทอดด์"
* สปิริตออฟเดอะบลูส์
* Gwladys Street's Hall of Fame

 |
| คู่ปรับ | 
* เมอร์ซีย์ไซด์ดาร์บี

 |
| ทีมเยาวชนพันธมิตร | 
* ทีมเยาวชนเอเชีย–แปซิฟิก
* ทีมเยาวชนฟุตบอลช้าง–เอฟเวอร์ตัน

 |
| ทีมพันธมิตร | 
* ทีมหญิง
* เอฟเวอร์ตันไทเกอรส์ (พันธมิตรในอดีต)

 |
| 
* **หมวดหมู่ หมวดหมู่**
* **หน้าคอมมอนส์ คอมมอนส์**

 |